Babelscape/SREDFM huggingface dataset:
Δημήτριος Ψαρρός

Ο Δημήτριος Ψαρρός του Γεωργίου (Χρισσό Φωκίδας, 1893 - Κλήμα Ευπαλίου Φωκίδας, 17 Απριλίου 1944) ήταν Έλληνας στρατιωτικός, αντιμοναρχικός κινηματίας του 1935, ηγετική μορφή της Εθνικής Αντίστασης (1941-44), συνιδρυτής της σοσιαλδημοκρατικής αντιστασιακής οργάνωσης «Εθνική και Κοινωνική Αναγέννηση (ΕΚΚΑ)» και αρχηγός του 5/42 Συντάγματος. Δολοφονήθηκε στις 17 Απριλίου του 1944 από έναν ταγματάρχη του ΕΛΑΣ, τον Ευθύμιο Ζούλα, έπειτα από διαπληκτισμό.
Γουόλτερ Γούντμπερν Χάιντ

Ο Γουόλτερ Γούντμπερν Χάιντ (αγγλικά: "Walter Woodburn Hyde", 4 Μαΐου 1870 - 15 Φεβρουαρίου 1966) ήταν Αμερικανός κλασικός αρχαιολόγος.
Χανς Βέρνερ Ζιν

<br>

Ο Χανς Βέρνερ Ζιν (γερμανικά: "Hans-Werner Sinn"), γεννημένος στις 7 Μαρτίου 1948, είναι Γερμανός οικονομολόγος και πρόεδρος του Διεθνούς Ινστιτούτου Οικονομικών Ερευνών.
Ιωάννης Μπουμπάρας

Ο Ιωάννης Μπουμπάρας, ήταν σημαντικός Έλληνας Μακεδονομάχος οπλαρχηγός από το Μπλάτσι (Βλάστη) Εορδαίας της περιφερειακής ενότητας Κοζάνης.
Η προέλευση του κόσμου

Από το [[1995]] ο πίνακας ανήκει στο [[Μουσείο Ορσέ]]

Η προέλευση του κόσμου ("L'Origine du monde") είναι ελαιογραφία ζωγραφισμένη από τον Γάλλο καλλιτέχνη Γκυστάβ Κουρμπέ ("Gustave Courbet") το 1866.
Τζέσικα Τσάστεϊν

Η Τζέσικα Τσάστεϊν ("Jessica Michelle Chastain", 24 Μαρτίου 1977) είναι Αμερικανίδα ηθοποιός. Έγινε γνωστή με τη συμμετοχή της στην ταινία "Το Δέντρο της Ζωής" (The Tree of Life) το 2011. Έχει επίσης εμφανιστεί στις ταινίες "Το Χρέος" (The Debt, 2010), "Το Καταφύγιο" (Take Shelter, 2011) και "Υπηρέτριες" (The Help, 2011), για την οποία έλαβε υποψηφιότητα για Όσκαρ, Χρυσή Σφαίρα, Screen Actors Guild Award και BAFTA β' γυναικείου ρόλου. Το 2012 πρωταγωνίστησε στην ταινία "Zero Dark Thirty" σε σκηνοθεσία της Κάθριν Μπίγκελοου. Για την ερμηνεία της έλαβε υποψηφιότητα για Όσκαρ Α' Γυναικείου Ρόλου και βραβεύτηκε με Χρυσή Σφαίρα.

Συμπεριλήφθη στη λίστα που εξέδωσε το περιοδικό "Time" για τα "«Πρόσωπα με τη Μεγαλύτερη Επιρροή Παγκοσμίως»" για το έτος 2012.
Γερουσία της Βιρτζίνια

Η Γερουσία της Βιρτζίνια είναι η άνω βουλή της Γενικής Συνέλευσης της Βιρτζίνια. Η Γερουσία συντίθεται από 40 Γερουσιαστές που αντιπροσωπεύουν έναν ίσο αριθμό μονομελών συστατικών περιφερειών. Της Γερουσίας προεδρεύει ο Αναπληρωτής Κυβερνήτης της Βιρτζίνια. Πριν την Αμερικανική Επανάσταση, η άνω βουλή της Γενικής Συνέλευσης αντιπροσωπευόταν από το Συμβούλιο του Κυβερνήτη, που αποτελείτο από εκτελεστικούς συμβούλους που διορίζονταν από τον Κυβερνήτη της Βιρτζίνια ως συμβούλους.

Ο Αναπληρωτής Κυβερνήτης προεδρεύει καθημερινά της Γερουσίας της Βιρτζίνια. Σε περίπτωση απουσίας του Αναπληρωτή Κυβερνήτη, ένας προσωρινός πρόεδρος προεδρεύει, συνήθως ένα ισχυρό μέλος του κόμματος της πλειοψηφίας. Η Γερουσία είναι ίση με την Βουλή των Αντιπροσώπων, το κατώτερο σώμα του νομοθετικού σώματος, με εξαίρεση ότι τα φορολογικά νομοσχέδια πρέπει να αρχίσουν από την Βουλή, παρομοίως με το ομοσπονδιακό Κογκρέσο των ΗΠΑ.

Τα μέλη της Γερουσίας της Βιρτζίνια εκλέγονται κάθε τέσσερα έτη από τους ψηφοφόρους των 40 γερουσιαστικών περιφερειών την Τρίτη που διαδέχεται την πρώτη Δευτέρα του Νοεμβρίου. Η τελευταία εκλογή έλαβε χώρα τον Νοέμβριο 2019. Δεν υπάρχουν όρια θητείας για τους Γερουσιαστές.

Στις πολιτειακές εκλογές της Βιρτζίνια το 2007, το Δημοκρατκό Κόμμα επανέκτησε την πλειοψηφία στη Γερουσία για πρώτη φορά από το 1999, όταν το Ρεπουμπλικανικό Κόμμα πήρε τον έλεγχο της γερουσίας για πρώτη φορά στην ιστορία. Οι εκλογές του 2011 κατέληξαν σε μια διάσπαση 20-20 μεταξύ των κομμάτων, αλλά καθώς ο διαιτητής στις ισοπαλίες είναι ο Ρεπουμπλικανός Αναπληρωτής Κυβερνήτης Μπιλ Μπόλινγκ, οι Ρεπουμπλικανοί αποτελεσματικά επανέκτησαν τον έλεγχο. Μετά τις εκλογές του 2013, ο Δημοκρατικός Πολιτειακός Γερουσιαστής Ραλφ Νόρθαμ έγινε Αναπληρωτής Κυβερνήτης, αλλά οι Δημοκρατικοί επανέκτησαν τον έλεγχο του σώματος όταν η έδρα του Νόρθαμ κερδήθηκε από έναν Δημοκρατικό μετά από μια ειδική εκλογή τον Ιανουάριο του 2014.

Το Δημοκρατικό κόμμα ανέκτησε τον έλεγχο της Γερουσίας μετά τις εκλογές του 2019 και τα νέα μέλη ορκίστηκαν στις 8 Ιανουαρίου 2020, Μετά την ορκομωσία, η Λουίζ Λούκας εκλέχθηκε η πρώτη γυναίκα και πρώτη Αφροαμερικανή Προσωρινή Πρόεδρος της Γερουσίας.
Μάλαμα Χαμλατζή

Η Μάλαμα Χαμλατζή (γεν. το 1945 στην Κωνσταντινούπολη) υπήρξε πρωταθλήτρια Ελλάδος στο στίβο τη δεκαετία του '60 στους δρόμους ταχύτητας, μεσαίων αποστάσεων και ανώμαλου δρόμου, ως αθλήτρια του Πανιωνίου Γ.Σ..
Εξόρυξη δεδομένων

Εξόρυξη δεδομένων (ή ανακάλυψη γνώσης από βάσεις δεδομένων) (αγγλ. data mining) είναι η εξεύρεση μιας (ενδιαφέρουσας, αυτονόητης, μη προφανούς και πιθανόν χρήσιμης) πληροφορίας ή προτύπων από μεγάλες βάσεις δεδομένων με χρήση αλγορίθμων ομαδοποίησης ή κατηγοριοποίησης και των αρχών της στατιστικής, της τεχνητής νοημοσύνης, της μηχανικής μάθησης και των συστημάτων βάσεων δεδομένων. Στόχος της εξόρυξης δεδομένων είναι η πληροφορία που θα εξαχθεί και τα πρότυπα που θα προκύψουν να έχουν δομή κατανοητή προς τον άνθρωπο έτσι ώστε να τον βοηθήσουν να πάρει τις κατάλληλες αποφάσεις.
Ζωγράφος της Αιώρας

thumb|right|250px|Ανδρική κεφαλή. Απόσπασμα αγγειογραφίας από αμφορέα που βρέθηκε στο Βούλτσι, περ. 525-520 π.Χ., Λούβρο (F 60).
Ο Ζωγράφος της Αιώρας είναι το συμβατικό όνομα ενός Αττικού αγγειογράφου του 6ου αιώνα π.Χ..
Παναθηναϊκός αμφορέας του Ζωγράφου της Αιώρας

Ο Παναθηναϊκός αμφορέας του Ζωγράφου της Αιώρας, ή «Βραβείο του Δυσνίκητου» που φιλοξενείται στο Βρετανικό Μουσείο, είναι αρχαιολογικό εύρημα του 1849 από το Βούλτσι της Ετρουρίας, στην σημερινή Ιταλία.
Επτά Μέρες με τη Μέριλιν

Επτά Μέρες με τη Μέριλιν (αγγλικά: "My Week with Marilyn") είναι βρετανικό βιογραφικό δράμα, παραγωγής 2011, σε σκηνοθεσία Σάιμον Κέρτις και σε σενάριο του Άντριαν Χότζις. Πρωταγωνιστούν οι Μισέλ Γουίλιαμς, Κένεθ Μπράνα, Έντι Ρέντμεϊν, Ντάγκρεϊ Σκοτ, Έμμα Γουάτσον και Τζούντι Ντεντς. Η ταινία είναι βασισμένη στα δύο βιβλία του Κόλιν Κλαρκ και απεικονίζει τα γυρίσματα της ταινίας "Ο Πρίγκιπας και η Χορεύτρια" (The Prince and the Showgirl, 1957), στην οποία πρωταγωνιστούσαν οι Μέριλιν Μονρόε και Λόρενς Ολίβιε. Εστιάζει στην εβδομάδα που πέρασε η Μονρόε στη Βρετανία με τον Κλαρκ, όταν ο σύζυγός της, Άρθουρ Μίλερ, έφυγε από τη χώρα.

Η ταινία κυκλοφόρησε στους κινηματογράφους στις 23 Νοεμβρίου 2011 στις Ηνωμένες Πολιτείες και στις 25 Νοεμβρίου 2011 στο Ηνωμένο Βασίλειο. Η Μισέλ Γουίλιαμς κέρδισε τη Χρυσή Σφαίρα Α' Γυναικείου Ρόλου και έλαβε υποψηφιότητα για Όσκαρ.
Καρλ Λέο

Ο Καρλ Λέο (γερμανικά: "Karl Leo", γεννημένος στις 10 Ιουλίου 1960 στο Φράιμπουρκ, είναι Γερμανός επιστήμονας.
Αυτοπροσωπογραφία με τον γιατρό Αριέτα

Αυτοπροσωπογραφία με τον γιατρό Αριέτα ονομάζεται ένας πίνακας που δημιούργησε ο Ισπανός καλλιτέχνης Φρανθίσκο Γκόγια το 1820. Πρόκειται για ελαιογραφία σε καμβά η οποία σήμερα βρίσκεται στο "Minneapolis Institute of Arts", στη Μινεσότα.
Πορτοκαλάδα

thumb|right|Πορτοκαλάδα

Η πορτοκαλάδα είναι ένα δροσιστικό ποτό, αναψυκτικό, από χυμό πορτοκαλιού. Μπορεί να παρασκευαστεί εύκολα και στο σπίτι, πίνεται πολύ το καλοκαίρι παγωμένο λόγω της δροσερής του γεύσης, σερβίρεται σαν χυμός ακόμα σε κοκτέιλ ποτών, όπως ούζο-πορτοκάλι. Το χρώμα της είναι συνήθως αποχρώσεις του κίτρινου ή πορτοκαλί, άλλα βγαίνει και σε αποχρώσεις του κόκκινου (το γνωστό ως σανγκουίνι) η ακόμα και του ροζ.

Η σπιτική πορτοκαλάδα μπορεί να είναι χυμός που προήλθε από το στύψιμο των πορτοκαλιών που πίνεται όπως είναι ή με την προσθήκη λίγης ζάχαρης. Μπορεί επίσης να παρασκευαστεί σπιτική πορτοκαλάδα εφάμιλλη της εμπορικής με βράσιμο της φλούδας και ζάχαρης και με την προσθήκη του χυμού δημιουργείται συμπυκνωμένη πορτοκαλάδα.

Η πορτοκαλάδα χρησιμοποιείται και σαν κύριο συστατικό σε γλυκό όπως το Πορτοκαλόγλυκο , ή σε γλυκό ψυγείου.

Η εμπορική πορτοκαλάδα παρασκευάζεται και πωλείται από πολλές εταιρείες ως αναψυκτικό σε χάρτινη πλαστική ή συσκευασία αλουμινίου. Πωλείται σαν χυμός πορτοκαλιού , σαν πορτοκαλάδα με ανθρακικό η χωρίς ανθρακικό. Συστατικά της είναι ο χυμός πορτοκαλιού, νερό, ανθρακικό, γλυκαντικές ύλες, αρωματικές ύλες και συντηρητικά.
Ντίνο Μενεγκίν

Ο Ντίνο Μενεγκίν (Βένετο, 18 Ιανουαρίου 1950) είναι Ιταλός πρώην καλαθοσφαιριστής, πρωταγωνιστική μορφή του αθλήματος κατά τις δεκαετίες του '70 και του '80. Με ύψος 2,06 μέτρα και αρκετά ογκώδης, αγωνιζόταν ως πίβοτ (η θέση 5 στην τότε ορολογία). Η καριέρα του διήρκεσε 28 ολόκληρα χρόνια, όλα σε επίπεδο α΄ κατηγορίας, πρόλαβε δε να αγωνιστεί ως αντίπαλος με το γιο του Αντρέα. Μετά την αποχώρησή του, έχει διατελέσει στέλεχος της Ιταλικής Ομοσπονδίας Καλαθοσφαίρισης.

Θεωρείται ένα από τα καλύτερα «βαριά πεντάρια» όλων των εποχών στην Ευρώπη, καθώς και ο κορυφαίος καλαθοσφαιριστής στην ιστορία του ιταλικού μπάσκετ. Στέφθηκε πρωταθλητής Ευρώπης και αργυρός ολυμπιονίκης με την Εθνική Ιταλίας, ενώ σε συλλογικό επίπεδο έχει το ρεκόρ συμμετοχών σε τελικούς και τίτλους Ευρωλίγκας (τότε "Κύπελλο Πρωταθλητριών"), 13 και 7 αντίστοιχα, τις 3 με τριπλ κράουν. Το 1970 έγινε ο πρώτος Ιταλός που επελέγη από ομάδα του ΝΒΑ (ντραφτ). Το 1991 ψηφίστηκε 8ος καλύτερος παίκτης όλων των εποχών της FIBA (πλην NBA). To 2003 έγινε μέλος του "Naismith Hall of Fame", αν και ποτέ δεν αγωνίστηκε στο ΝΒΑ. Το 2008, με τη συμπλήρωση μισού αιώνα από την έναρξη των ευρωπαϊκών διασυλλογικών διοργανώσεων, ψηφίστηκε ανάμεσα στους "50 μεγαλύτερους συντελεστές της Ευρωλίγκας". Το 2010 έγινε μέλος του "Hall of Fame" της FIBA, ο δεύτερος Ιταλός μετά τον Πιερλουΐτζι Μαρζοράτι.
Γιάννης Λουκάκος

Ο Γιάννης Λουκάκος , (19 Νοεμβρίου 1973 , Βιρτζίνια Μπιτς) , είναι Ελληνοαμερικανός σεφ, αρχιμάγειρας, τηλεοπτικός μάγειρας και συγγραφέας.
Moneyball

Moneyball είναι αμερικανικό βιογραφικό αθλητικό δράμα, παραγωγής 2011, σε σκηνοθεσία Μπένετ Μίλερ και σε σενάριο των Στίβεν Ζαϊλίαν και Άρον Σόρκιν. Η ταινία είναι βασισμένη στο ομότιτλο βιβλίο του Μάικλ Λιούις και εστιάζει στον οικονομικό αναλυτή και στον μάνατζερ της ομάδας μπέιζμπολ Oakland Athletics και στις προσπάθειές τους να στελεχώσουν μια καλή ομάδα. Ενώ αντιμετωπίζουν σοβαρές οικονομικές δυσκολίες, θα καταφέρουν να θέσουν σε εφαρμογή ένα πρωτοποριακό πρόγραμμα στατιστικής μέσω ηλεκτρονικού υπολογιστή, που θα τους βοηθήσει να στελεχώσουν την ομάδα με τους καταλληλότερους παίχτες, παραμένοντας παράλληλα εντός μπάτζετ και η ομάδα να κερδίσει 20 συνεχόμενους αγώνες. Πρωταγωνιστούν οι Μπραντ Πιτ, Τζόνα Χιλ και Φίλιπ Σέιμουρ Χόφμαν.

Η Columbia Pictures αγόρασε τα δικαιώματα του βιβλίου το 2004 και το πρότζεκτ βρισκόταν για χρόνια στο στάδιο της ανάπτυξης. Η ταινία κυκλοφόρησε στους κινηματογράφους στις 23 Σεπτεμβρίου 2011, απέσπασε κυρίως καλές κριτικές ενώ κινήθηκε ικανοποιητικά και στο box office. Έλαβε τέσσερις υποψηφιότητες για Χρυσή Σφαίρα και έξι υποψηφιότητες για Όσκαρ μεταξύ των οποίων Καλύτερης Ταινίας και Α' Ανδρικού Ρόλου.
Φιλενάδες

Φιλενάδες (αγγλικά: "Bridesmaids") είναι αμερικανική κωμωδία, παραγωγής 2011, σε σκηνοθεσία Πολ Φιγκ και σενάριο των Άνι Μουμόλο και Κρίστεν Γουίγκ. Την παραγωγή ανέλαβαν οι Τζαντ Άπατοου, Μπάρι Μεντέλ και Κλέιτον Τάουνσεντ και πρωταγωνιστούν οι Κρίστεν Γουίγκ, Μάγια Ρούντολφ, Ρόουζ Μπερν, Μελίσα ΜακΚάρθι, Γουέντι ΜακΛέντον-Κόβεϊ, Έλι Κέμπερ, Κρις Ο' Ντόουντ και Τζιλ Κλέιμπουργκ.

Η ιστορία εστιάζει στην Άνι, η οποία βρίσκεται στη χειρότερη περίοδο της ζωής της, όταν μαθαίνει ότι καλύτερή της φίλη παντρεύεται. Έτσι αποφασίζει να γίνει η καλύτερη παράνυμφος που θα μπορούσε η φίλη της ποτέ να έχει. Αυτό όμως αποδεικνύεται αρκετά δύσκολο όταν μια άλλη κοπέλα διεκδικεί κι αυτή τον τίτλο της καλύτερης παρανύμφου.

Η ταινία κυκλοφόρησε στους κινηματογράφους στις 13 Μαΐου 2011. Απέσπασε κυρίως θετικά σχόλια από τους κριτικούς ενώ έγινε και μεγάλη εισπρακτική επιτυχία αποφέροντας 288,3 εκατομμύρια δολάρια παγκοσμίως. Έλαβε δύο υποψηφιότητες για Χρυσή Σφαίρα, Καλύτερης Ταινίας - Κωμωδία/Μιούζικαλ και Α' Γυναικείου Ρόλου για την Κρίστεν Γουίγκ και δύο υποψηφιότητες για Όσκαρ στις κατηγορίες Β' Γυναικείου Ρόλου για τη Μελίσα Μακάρθι και Πρωτότυπου Σεναρίου.
Κόμμα Γεωργίου Παπανδρέου

Το Κόμμα Γεωργίου Παπανδρέου (1950-1952) συμμετείχε στις ελληνικές εκλογές του 1950 και του 1951. Ιδρυτής και αρχηγός του ήταν ο Γεώργιος Παπανδρέου.
J. Edgar

J. Edgar είναι αμερικανικό βιογραφικό δράμα, παραγωγής 2011, σε σκηνοθεσία Κλιντ Ίστγουντ και σε σενάριο του Ντάστιν Λανς Μπλακ. Πρωταγωνιστούν οι Λεονάρντο Ντι Κάπριο, Άρμι Χάμερ, Ναόμι Γουότς, Τζος Λούκας και Τζούντι Ντεντς.

Η ταινία εστιάζει στην καριέρα του Τζέι Έντγκαρ Χούβερ, του διευθυντή του FBI που στιγμάτισε την αμερικανική ιστορία ως μια από τις πιο ισχυρές, αντιφατικές και αινιγματικές προσωπικότητες του 20ού αιώνα αλλά εξετάζει και την προσωπική του ζωή ως κρυφός ομοφυλόφιλος.

Το "J. Edgar" κυκλοφόρησε στους κινηματογράφους στις 11 Νοεμβρίου 2011 και έλαβε μικτές κριτικές. Ωστόσο, πολύ θερμά σχόλια απέσπασε ο Ντι Κάπριο για την ερμηνεία του, ο οποίος έλαβε υποψηφιότητα για Χρυσή Σφαίρα Α' ανδρικού ρόλου.
Καλούστ Γκιουλμπενκιάν

Ο Καλούστ Γκιουλμπενκιάν ("Kalust Sarkis Gülbenkyan", 29 Μαρτίου 1869 - 20 Ιουλίου 1955) ήταν ένας από τους διασημότερους Αρμένιους επιχειρηματίες, συλλέκτες έργων τέχνης, δημιουργός μουσείων, αλλά και σπουδαίος φιλάνθρωπος. Η πολυκύμαντη αλλά και κοσμοπολίτικη ζωή του ταυτίστηκε με τα σημαντικότερα γεγονότα του 20ου αιώνα σε μια διαπλοκή επιχειρηματικής ευφυίας, γεωπολιτικών συμφερόντων αλλά και αισθητικής, ίσου βεληνεκούς με εκείνο της οικογένειας των Ροκφέλερ. Αν και έμεινε στην ιστορία ως "ο Κος 5%", (Mr 5%, -μίστερ φάιβ περ σεντ), στο τέλος κατασυκοφαντήθηκε και περιήλθε για το ευρύτερο κοινό στην αφάνεια. Τη φήμη του όμως διέσωσε το ίδρυμα που δημιούργησε στη Λισαβόνα που φέρει το όνομά του.
Μπιγκ Μπεν

thumb|Μπιγκ Μπεν (Big Ben)|εναλλ.=Μπιγκ Μπεν (Big Ben)
Μπιγκ Μπεν λέγεται η μεγάλη καμπάνα και το ρολόι στο βόρειο άκρο των ανακτόρων του Ουεστμίνστερ στο Λονδίνο· γενικότερα παραπέμπει στο ρολόι ή τον πύργο του ρολογιού. Είναι το μεγαλύτερο τεσσάρων όψεων ρολόι με καμπάνες και ο πύργος του ρολογιού είναι ο τρίτος ψηλότερος στον κόσμο. Η ανέγερση του πύργου ολοκληρώθηκε τις 10 Απριλίου 1858. Ο πύργος του ρολογιού έχει γίνει ένα από τα πιο γνωστά σύμβολα τόσο του Λονδίνου όσο και της Αγγλίας, συχνά στην "establishing shot" των ταινιών που γυρίζονται στην πόλη.
Δράκος του Κομόντο

Μεγάλη σαύρα που κατοικεί στα νησιά γύρω από την Ινδονησία, ο Δράκος του Κομόντο είναι η μεγαλύτερη ζωντανή σαύρα του κόσμου, αφού μερικές φορές μπορεί να φτάσει τα 3 μέτρα σε μήκος, ενώ είναι ιδιαίτερα επικίνδυνος, καθώς είναι γνωστό ότι επιτίθεται και καταβροχθίζει κυριολεκτικά οποιοδήποτε έμβιο ον, ακόμα και ανθρώπους. Συναντάται στα νησιά Κομόντο, Ρίνκα, Φλόρες, Γκίλι Μοτάνγκ και Γκίλι Ντασάμι. Ανήκει στους βαράνους.

Στο στόμα του δράκου υπάρχουν περίπου 60 μικρά και αιχμηρά δόντια, σχεδιασμένα για να τεμαχίζουν και να σκίζουν σάρκα. Αυτή η σαρκοβόρα σαύρα μπορεί να καταναλώσει ένα γεύμα έως και 80 τοις εκατό το βάρος του σώματός του. Οι Κομόντο καταβροχθίζουν οποιοδήποτε είδος κρέατος μπορούν να βρουν, ακόμα και αν αυτό είναι ένας νεαρός κομόντο ή ένας άνθρωπος. Κυνηγούν ή στήνουν ενέδρα σε όλα τα ζώα του οικοσυστήματός τους, δηλαδή είναι τα κορυφαία αρπακτικά.
thumb|right|Δράκος του Κομόντο.

Οι Κομόντο έχουν θανατηφόρο σάλιο που περιέχει περισσότερα από 50 διαφορετικά είδη βακτηριδίων. Επτά από αυτά είναι θανατηφόρα. Ο Δράκος του Κομόντο δεν μπορεί να τρέξει γρήγορα, έτσι αυτό που κάνει είναι να φτύνει το δηλητηριώδες σάλιο του κατά μήκος 10 μέτρων προς την πιθανή λεία, συνήθως όταν αυτή είναι παγιδευμένη μέσα σε ένα λαγούμι. Όταν το ζώο βγαίνει έξω, θα περπατήσει πάνω από το σάλιο, που σιγά σιγά θα το αποσυνθέσει, ώσπου να υποκύψει σε εκτεταμένες μολύνσεις. Ο δράκος απλά περιμένει τον θάνατο της λείας του αντί να σπαταλά ενέργεια κυνηγώντας την.
κέντρο|μικρογραφία|Δράκος του Κομόντο.
9969 Μπράιγ

Ο 9969 Μπράιγ (9969 Braille) είναι ένας μικρός αστεροειδής που ολοκληρώνει μια περιφορά γύρω από τον Ήλιο κάθε 3,58 χρόνια. Η ανακάλυψη του έγινε το 1992 από τους αστρονόμους στο Αστεροσκοπείο του Πάλομαρ και αργότερα πήρε το όνομά του από τον Λουδοβίκος Μπράιγ, εφευρέτη του σύστημα γραφής για τυφλούς. Φωτογραφήθηκε από το διαστημικό σκάφος Deep Space 1 το 1999, αλλά μια δυσλειτουργία οδήγησε σε ακαθάριστες εικόνες. Μάλιστα στα γαλλικά προφέρεται Μπράιγ και όχι Μπράιλ γιατί το διπλό l προφέρεται [γ].
Τόνι Κούκοτς

Ο Τόνι Κούκοτς ("Toni Kukoč") (Σπλιτ, 18 Σεπτεμβρίου 1968) είναι Κροάτης πρώην διεθνής καλαθοσφαιριστής και νυν ειδικός σύμβουλος του ιδιοκτήτη των Σικάγο Μπουλς στο ΝΒΑ. Θεωρείται ένας από τους σημαντικότερους και πολυσύνθετους Ευρωπαίους καλαθοσφαιριστές. 

Η καριέρα που διήρκησε 21 χρόνια (1985-2006) και κατέκτησε τους σημαντικότερους διεθνής και συλλογικούς τίτλους: Ευρωπαϊκό και Παγκόσμιο Πρωτάθλημα, Κύπελλο Πρωταθλητριών Ευρώπης και Πρωτάθλημα ΝΒΑ. Στέφθηκε επίσης δύο φορές αργυρός Ολυμπιονίκης. Έχει πληθώρα ατομικών διακρίσεων αφού ανακηρύχθηκε εννέα φορές Ευρωπαίος παίκτης της χρονιάς (τέσσερις στην ψηφοφορία του "Mr. Europa" και πέντε στην αντίστοιχη του "Euroscar)" και υπήρξε τρεις φορές MVP του Φάιναλ Φορ της Ευρωλίγκα. Από το 1991 αποτελεί έναν από τους 50 σπουδαιότερους αθλητές της FIBA (ψηφίστηκε 5ος όλων των εποχών), το 2008 έναν από τους 50 σπουδαιότερους συντελεστές της Ευρωλίγκα, το 2017 εισήχθη στο Hall of Fame της Διεθνoύς Ομοσπονδίας Καλαθοσφαίρισης και το 2021 στο Naismith Memorial Basketball Hall Of Fame.
Συμφωνία της Κόκκινης Γραμμής

thumb|Κιρκούκ (1927): Πίδακας πετρελαίου.

Με την ονομασία Συμφωνία της Κόκκινης Γραμμής, (ή "Συμφωνία της Ερυθράς Γραμμής"), φέρεται η διεθνής επιχειρηματική συμφωνία που συνομολογήθηκε στις 31 Ιουλίου του 1929 δια της οποίας δημιουργήθηκε το πρώτο πετρελαϊκό κονσόρτσιουμ στη Μέση Ανατολή και που αποτέλεσε τη βάση της κατανομής των πετρελαϊκών κοιτασμάτων της Μεσοποταμίας και συγκεκριμένα του ιρακινού υπεδάφους, στις Μεγάλες Δυνάμεις.

Ουσιαστικά με την συμφωνία αυτή ορίσθηκε η εταιρική μορφή της διεθνούς εταιρείας εξόρυξης πετρελαίου στη περιοχή, τα μερίδια των πολυεθνικών εταιρειών που συμμετείχαν σ΄ αυτή, με τη βασική όμως ρήτρα την υπέρ πάντων προάσπιση των συμφερόντων του κονσόρτσιουμ, καθώς επίσης και τον χαρακτηρισμό του πετρελαίου ως μονοπωλιακό αγαθό, αποκλειομένων έτσι στην ίδια περιοχή ομοίων δραστηριοτήτων από τρίτους. 
160px|thumb|left|Ο Καλούστ Γκιουλμπενκιάν (περί το 1900)
Ιστορικά η συμφωνία αυτή άρχισε να προετοιμάζεται μετά τη λήξη των Βαλκανικών πολέμων όπου και ξεκίνησε η απόσχιση εδαφών της Οθωμανικής Αυτοκρατορίας, που ολοκληρώθηκε μετά τη λήξη του Α' Π.Π. και ειδικά το 1922, όταν κατέρρευσε και η ίδια Αυτοκρατορία και επισημοποιήθηκε μεταξύ άλλων η ανεξαρτησία του Ιράκ. Πρωτεργάτης της συμφωνίας αυτής ήταν ο σπουδαίος Αρμένιος στη καταγωγή επιχειρηματίας και μεγιστάνας της εποχής Καλούστ Γκιουλμπενκιάν ο οποίος στον χάρτη των πετρελαϊκών κοιτασμάτων της συμφωνίας αυτής βοήθησε ακόμα και Αμερικανούς μεγαλοεπενδυτές να θέσουν πόδι στη Μέση Ανατολή.

Τριάντα χρόνια αργότερα , το 1960, ο Σάχης της Περσίας συνεγείροντας τους Άραβες ηγεμόνες σε κοινή πετρελαϊκή πολιτική υπήρξε ο ουσιαστικός δημιουργός του ΟΠΕΚ.
Τελικά η συμφωνία αυτή άρχισε να κλονίζεται από το 1961 για να παύσει και οριστικά στις 1 Ιουνίου του 1972 οπότε και ολοκληρώθηκε η εθνικοποίηση των εγκαταστάσεων από την ιρακινή επαναστατική κυβέρνηση.
Ελληνική Ολυμπιακή Επιτροπή

Η Ελληνική Ολυμπιακή Επιτροπή (Ε.Ο.Ε.) (αγγλικά: "Hellenic Olympic Committee - HOC", γαλλικά: "Comité Olympique Hellénique") είναι η διοικούσα Ολυμπιακή Επιτροπή της Ελλάδας. Είναι μία από τις παλαιότερες Εθνικές Ολυμπιακές Επιτροπές του κόσμου. Ιδρύθηκε στις 24 Νοεμβρίου 1894 και αναγνωρίστηκε το 1895. Η έδρα της είναι στην Αθήνα. Σκοπός της ίδρυσής της ήταν η διοργάνωση των Α΄ Ολυμπιακών Αγώνων του 1896 γι' αυτό η αρχική ονομασία της ήταν Επιτροπή Ολυμπιακών Αγώνων (Ε.Ο.Α.). Η ονομασία αυτή διατηρήθηκε ως το 2000, έτος κατά το οποίο πήρε τη σημερινή της ονομασία. Πρώτος πρόεδρός της ήταν ο τότε διάδοχος του ελληνικού θρόνου, Κωνσταντίνος, ενώ ο σημερινός πρόεδρός της είναι ο Σπύρος Kαπράλος.
Νιμί

Το Νιμί (Nimy, βαλ. "Nîmi") είναι παλιά πόλη του Βελγίου που ανήκει στην επαρχία Αινώ.

Αποτελούσε ξεχωριστή επαρχία του Βελγίου μέχρι που ενώθηκε με τη Μονς την 1η Ιανουαρίου 1972.
Γκλενφάμπα

Η Γκλενφάμπα (αγγλικά: Glenfaba, μανξ: Glion Faba) είναι μία από τις 6 περιφέρειες της Νήσου του Μαν. Πρωτεύουσα είναι η Πηλ (Peel). Η Γκλενφάμπα βρίσκεται στο νοτιοδυτικό τμήμα του νησιού.
Πάιονηρ 0

Το Πάιονηρ 0 (επίσης γνωστός ως Thor-Able 1) ήταν ένα διαστημικό όχημα που πήρε μέρος το 1958 σε μια, αποτυχημένη, διαστημική αποστολή των Ηνωμένων Πολιτειών.

Σκοπός της αποστολής ήταν να μπει σε τροχιά γύρω από τη Σελήνη, μεταφέροντας μια τηλεοπτική κάμερα, ένα μικρομετεωρίτη ανιχνευτή και ένα μαγνητόμετρο. Σχεδιάστηκε από την Αμερικανική Πολεμική Αεροπορία (USAF), ως τον πρώτο δορυφόρο του προγράμματος της Πάιονηρ και ήταν μία από τις πρώτες προσπάθειες για την εκτόξευση πέρα από την τροχιά της Γης, αλλά ο πύραυλος απέτυχε λίγο μετά την εκτόξευσή του. Το διαστημόπλοιο επρόκειτο να ονομαστεί "Πάιονηρ" (ή "Πάιονηρ 1"), αλλά λόγω την αποτυχία της εκτόξευσης ονομάστηκε Πάιονηρ 0.
Σταμάτα Ρεβίθη

Η Σταμάτα Ρεβίθη (1866 – μετά το 1896) ήταν Ελληνίδα δρομέας, η οποία διένυσε τη μαραθώνια διαδρομή των 40 χιλιομέτρων στους Ολυμπιακούς Αγώνες του 1896. Στους αγώνες δεν επιτρεπόταν η συμμετοχή των γυναικών, ωστόσο η Ρεβίθη επέμενε να λάβει μέρος. Έτρεξε μία ημέρα μετά τον επίσημο αγώνα, αλλά, παρά το ότι ολοκλήρωσε τη διαδρομή σε 5 ώρες και 30 λεπτά και εξασφάλισε μάρτυρες που επιβεβαίωσαν εγγράφως τον χρόνο της, δεν της επιτράπηκε να εισέλθει στο Παναθηναϊκό Στάδιο και να τερματίσει επίσημα. Σκόπευε να υποβάλει τα έγγραφά της στην Ελληνική Ολυμπιακή Επιτροπή με την ελπίδα να αναγνωριστεί το επίτευγμά της, αλλά οι πηγές δεν μας διαφωτίζουν ως προς το αν τελικά το έπραξε. Δεν σώζονται στοιχεία για τη ζωή της ύστερα από το τέλος του αγώνα.

Σύμφωνα με πηγές της εποχής, μία δεύτερη γυναίκα, η Μελπομένη, έτρεξε επίσης στο μαραθώνιο του 1896. Υπάρχουν, όμως, διαφωνίες ανάμεσα στους ιστορικούς των Ολυμπιακών Αγώνων για το αν η Ρεβίθη και η Μελπομένη είναι το ίδιο πρόσωπο.
Άυρ

Η Άυρ (αγγλικά: Αyre, μανξ: Inver Ayre) είναι μια από τις 6 περιφέρειες της νήσου του Μαν. Πρωτεύουσα είναι η Ράμσι (Ramsey). Βρίσκεται στο βόρειο τμήμα της νήσου.
Κρέζιμιρ Τσόσιτς

Ο Κρέζιμιρ Τσόσιτς (Ζάγκρεμπ 1948 - Βαλτιμόρη 1995) ήταν Κροάτης καλαθοσφαιριστής (ύψος 2,09 μ. - πίβοτ) και προπονητής, από τις σπουδαιότερες προσωπικότητες του γιουγκοσλαβικού αθλητισμού. Μετά τη διάλυση της Γιουγκοσλαβίας, υπηρέτησε επίσης ως διπλωμάτης της Κροατίας.

Υπήρξε ένας απ' τους πρώτους σταρ παγκόσμιου βεληνεκούς της ευρωπαϊκής καλαθοσφαίρισης. Χρυσός ολυμπιονίκης, δύο φορές παγκόσμιος πρωταθλητής και τρεις πρωταθλητής Ευρώπης, ανέβηκε συνολικά στο βάθρο 14 μεγάλων διοργανώσεων εθνικών ομάδων ως παίκτης και ακόμα τριών ως προπονητής. Το 1996, ένα χρόνο μετά το θάνατό του, έγινε ο μόλις δεύτερος Ευρωπαίος που εισήχθη στο αμερικανικό Hall of Fame, μολονότι δεν είχε αγωνιστεί ποτέ στο NBA. Όταν η FIBA ξεκίνησε το δικό της Hall of Fame το 2007, ήταν ανάμεσα στα πρώτα έξι μέλη του. Το όνομά του έχει δοθεί στο γήπεδο της ΚΚ Ζαντάρ, σε πλατεία του Ζάγκρεμπ, καθώς και στο ιστορικό "Κάστρο Καλίφι" της Δαλματίας.
Γκαρφ

Η Γκαρφ (αγγλικά: Garff, μανξ: Garff) είναι μια από τις έξι περιφέρειες ιστορικές της νήσου του Μαν. Πρωτεύουσα είναι το Λάξεϊ. Η Γκαρφ βρίσκεται στο βορειοανατολικό τμήμα της χώρας.
What More Can I Give

Το What More Can I Give (Todo Para Ti στα ισπανικά) είναι τραγούδι γραμμένο από τον Μάικλ Τζάκσον και ηχογραφημένο από διάφορους διάσημους καλλιτέχνες μετά τις επιθέσεις της 11ης Σεπτεμβρίου 2001. Η έμπνευση αρχικά ήρθε μετά συνάντηση του Τζάκσον και του Προέδρου της Νοτίου Αφρικής, Νέλσον Μαντέλα, στα τέλη της δεκαετίας του 1990. Το τραγούδι έπρεπε να κάνει πρεμιέρα σε συναυλία του Τζάκσον, αλλά ο τραγουδιστής απέτυχε να το εκτελέσει. Το τραγούδι επίσης απέτυχε να κερδίσει επίσημη κυκλοφορία, αν και ο ποπ τραγουδιστής είχε δηλώσει ότι θα κυκλοφορήσει ως φιλανθρωπικό single για τους πρόσφυγες του Πολέμου στο Κόσοβο, ο οποίος έληξε το 1999.

Μετά τις επιθέσεις της 11ης Σεπτεμβρίου 2001, ο Τζάκσον ξανάγραψε το "What More Can I Give". Ο Τζάκσον και οι άλλοι καλλιτέχνες ηχογράφησαν την νέα εκδοχή λίγο αργότερα - στους άλλους καλλιτέχνες συμπεριλαμβάνονται οι Νικ Κάρτερ, Μπιγιονσέ, Σελίν Ντιόν, Λούθερ Βαντρός, Μαράια Κάρεϊ και Usher. Επιπλέον, μια εκδοχή στα ισπανικά ηχογραφήθηκε, ονόματι "Todo Para Ti", τους στίχους του οποίου γράφθηκαν από τον Ρουμπέν Μπλάντς.

Το "What More Can I Give" σχεδιαζόταν να κυκλοφορήσει ως φιλανθρωπικό single, με την ελπίδα ότι θα συγκεντρωθούν 50 εκατομμύρια δολάρια για να σταλθούν στους επιζώντες και στις οικογένειες των θυμάτων των επιθέσεων της 11ης Σεπτεμβρίου. Το σχέδιο, ωστόσο, δεν καρποφόρησε ποτέ και οι λόγοι που προκάλεσαν την αποτυχία ποικίλουν μεταξύ των πηγών και των ατόμων που εμπλέκονται. Μια εφημερίδα δήλωσε ότι η κυκλοφορία του τραγουδιού ακυρώθηκαν όταν έγινε γνωστό ότι ο εκτελεστικός παραγωγός είχε παραγάγει πορνογραφικές ταινίες. Ο παραγωγός, Μαρκ Σχάφφελ, αρνήθηκε τις κατηγορίες, και δήλωσε ότι το τραγούδι δεν κυκλοφόρησε ως μέρος ενός τεχνάσματος μάρκετινγκ της Sony Music.

Το "What More Can I Give" παίχθηκε στο ραδιόφωνο για πρώτη φορά στα τέλη του 2002. Το ντεμπούτο στα ραδιόφωνα έγινε χωρίς άδεια από τον σταθμό WKTU-FM στη Νέα Υόρκη. Τον επόμενο χρόνο, στις 27 Οκτωβρίου 2003, το "What More Can I Give" έγινε διαθέσιμο για digital download. Τα χρήματα από τις πωλήσεις του τραγουδιού στάλθηκαν σε παιδικά φιλανθρωπικά ιδρύματα.
Μασαχάρτα

Ο Μασαχάρτα υπήρξε ιερέας του Άμωνα στις Θήβες της αρχαία Αιγύπτου. Έζησε κατά την 21η Δυναστεία περίπου στα έτη 1054 – 1046 π.Χ.
Ασπίδα του Αχιλλέα

thumb|350px|Ο σχεδιασμός της ασπίδας όπως απεικονίστηκε από τον Angelo Monticelli, στο "Le Costume Ancien ou Moderne"Η «Ασπίδα του Αχιλλέα» είναι η ασπίδα που χρησιμοποίησε ο Αχιλλέας για να πολεμήσει τον Έκτορα, και περιγράφεται στην Ιλιάδα του Ομήρου (ραψωδία Σ΄, στίχους 478-608). Στο έπος, ο Αχιλλέας έχει χάσει την πανοπλία του μετά τον δανεισμό της στον σύντροφό του, τον Πάτροκλο. Ο Πάτροκλος έχει σκοτωθεί στη μάχη από τον Έκτορα, ο οποίος πήρε τα όπλα του ως λάφυρα. Η μητέρα του Αχιλλέα, η Θέτις, ζητάει από τον θεό Ήφαιστο να σφυρηλατήσει μια καινούργια πανοπλία για τον γιο της.

Το απόσπασμα στο οποίο περιγράφεται η ασπίδα είναι ένα πρώιμο παράδειγμα της «έκφρασης» (μια λογοτεχνική περιγραφή ενός έργου της οπτικής τέχνης) και επηρέασε πολλά μεταγενέστερα ποιήματα, συμπεριλαμβανομένης της Ασπίδας του Ηρακλή, που αποδόθηκε στον Ησίοδο. Η περιγραφή του Βιργίλιου της ασπίδας του Αινεία σαφώς εμπνέεται από τον Όμηρο. Το ποίημα "Η ασπίδα του Αχιλλέα" (1952) από τον W.Η. Auden απεικονίζει την περιγραφή του.
Μενχεπέρρε

Ο Μενχεπέρρε υπήρξε αρχιερέας του Άμων στις Θήβες της Αρχαίας Αιγύπτου.
Σμένδης Β΄

Ο Σμένδης Β΄ υπήρξε αρχιερέας του Άμων στις Θήβες της Αρχαίας Αιγύπτου από το 992 ως το 920 π.Χ.
Μερνεφθά

Ο Μερνεφθά υπήρξε ο τέταρτος κατά σειρά Φαραώ της 19ης Δυναστείας στην Αρχαία Αίγυπτο. Κυβέρνησε από το έτος 1213 - 1204 π.Χ.
Εθνική Βιβλιοθήκη του Ισραήλ

Εθνική Βιβλιοθήκη του Ισραήλ (ΕΕΕ? Εβραϊκά: הספרייה הלאומית? Πρώην: Εβραϊκή Εθνική και Πανεπιστημιακή Βιβλιοθήκη - JNUL, Εβραϊκά: בית הספרים הלאומי והאוניברסיטאי), είναι η εθνική βιβλιοθήκη του Ισραήλ. Η βιβλιοθήκη διαθέτει περισσότερα από 5 εκατομμύρια βιβλία, και βρίσκεται στην πανεπιστημιούπολη "Givat Ram" του Εβραϊκού Πανεπιστημίου της Ιερουσαλήμ. Η Εθνική Βιβλιοθήκη διαθέτει τις μεγαλύτερες συλλογές στον κόσμο της "Hebraica" και "Judaica", και είναι το αποθετήριο πολλών σπάνιων και μοναδικών βιβλίων χειρογράφων και έργων τέχνης.
Μερερουκά

Ο Μερερουκά υπηρέτησε κατά την Έκτη Δυναστεία ως ένας από τους πιο ισχυρούς αξιωματούχους της αρχαίας Αιγύπτου σε μια περίοδο που η επιρροή τοπικών κρατικών ευγενών είχε αύξηση τόσο σε πλούτο όσο και σε εξουσία. Ο Μερερουκά είχε πολλούς τίτλους, μεταξύ άλλων και αυτόν του βεζίρη, ο οποίος τον έκανε το πιο ισχυρό άτομο στην Αίγυπτο μετά τον Φαραώ. Κάποιοι άλλοι τίτλοι του περιελάμβαναν τους «Κυβερνήτης του παλατιού», «Αρχί-αναγνώστης ιερέας», «Επιστάτης των γραφέων των βασιλικών αρχείων», και «Διευθυντής όλων των έργων του βασιλιά».
Πέντου

Ο Πέντου υπήρξε υψηλός υπάλληλος της αρχαίας Αιγύπτου που υπηρέτησε επί Φαραώ Τουταγχαμών.

Το όνομά του μνημονεύεται σε επιγραφή που υπάρχει στον τάφο του Τουταγχαμών. Πιθανόν να ταυτίζεται με ένα άλλο σύγχρονό του, που έφερε τα αξιώματα «Ανώτατος υπηρέτης του Ατών στον οίκο Ατών και Ακενατών» και «Αρχίατρος», και που έχει τον τάφο του στην Αμάρνα.
Γιλμάζ Γκιουνέι

Ο Γιλμάζ Γκιουνέι ("Yılmaz Güney", 1 Απριλίου 1937 - 9 Σεπτεμβρίου 1984) ήταν σημαντικός Τούρκος ηθοποιός, σεναριογράφος και σκηνοθέτης του κινηματογράφου. Ήταν κουρδικής καταγωγής και έχει καθιερωθεί ως σύμβολο κοινωνικών αγώνων. Το πραγματικό του όνομα ήταν Γιλμάζ Πουτούν.

Γεννήθηκε στις 1 Απριλίου του 1937, στη νοτιοανατολική Τουρκία, κοντά στα Άδανα, στο χωριό Γκιουνέι (= Νότος), το οποίο στη συνέχεια χρησιμοποίησε ως επώνυμό του. Σπούδασε νομικά στο Πανεπιστήμιο της Άγκυρας και οικονομικά στο Πανεπιστήμιο της Κωνσταντινούπολης. Αρχικά ασχολήθηκε με την λογοτεχνία και την ποίηση και το 1958 στράφηκε στον κινηματογράφο ως ηθοποιός και σεναριογράφος. Το 1961 εξέδωσε ένα βιβλίο που χαρακτηρίστηκε κομμουνιστικό και συνελήφθη και για 18 μήνες παρέμεινε στη φυλακή. Μετά την αποφυλάκισή του συμμετείχε σε 40 περίπου κινηματογραφικές ταινίες. Το 1968 ίδρυσε δική του εταιρεία κινηματογραφικής παραγωγής στην οποία ανέλαβε και τη σκηνοθεσία.

Το 1972 ο Γκιουνέι συνελήφθη και πάλι με την αιτιολογία ότι υποστήριζε επαναστατικές ομάδες με συνέπεια να οδηγηθεί στη φυλακή για δύο χρόνια μετά από χάρη που του απένειμε η νέα κεντροαριστερή κυβέρνηση του Ετσεβίτ. Ακολούθησε το γύρισμα της επόμενης ταινίας του "Ανησυχία" (Endise). Μία εβδομάδα μετά το γύρισμα και με αφορμή ένα καυγά που σημειώθηκε σε κάποιο καφενείο, όπου σκοτώθηκε ένας δικαστής κατηγορήθηκε ο Γκιουνέι ως αίτιος του φόνου, όπου με συνοπτική διαδικασία καταδικάστηκε σε 24 χρόνια φυλάκιση, που αργότερα μειώθηκαν στα 18. Τελικά κατάφερε και δραπέτευσε και φθάνοντας στη Γαλλία ζήτησε πολιτικό άσυλο, όπου και του δόθηκε. Εκεί ολοκλήρωσε το γύρισμα της ταινίας "ο Δρόμος" που είχε ξεκινήσει ο βοηθός του Σερίφ Γκερέν.

Σημαντικότερες ταινίες του είναι ""Το κοπάδι" (1978) - τουρκικά "Sürü", που βραβεύτηκε στο Φεστιβάλ του Λοκάρνο, "Ο δρόμος" (1982) -τουρκικά "Yol"", που βραβεύτηκε στο Φεστιβάλ των Κανών, καθώς και "Ο τοίχος" - τουρκ. "Duvar"" (1983).

Το 1984 ο Γιλμάζ Γκιουνέι ενώ ετοιμαζόταν να γυρίσει νέα ταινία με ελληνικό θέμα, έχοντας προσβληθεί από τον καρκίνο στομάχου πέθανε στο Παρίσι στις 9 Σεπτεμβρίου του 1984 σε ηλικία 47 ετών.
Πάιονηρ 2

Το Πάιονηρ 2 είναι η τρίτη αποστολή στο "πρόγραμμα Πάιονηρ" , διαστημικές συσκευές που είχαν σχεδιαστεί για να εξετάσουν τη Σελήνη και τον χώρο μεταξύ Γης και Σελήνης. Λίγο μετά την εκτόξευση του στις 7:30:00 UTC στις 8 Νοεμβρίου 1958, το τρίτο τμήμα του οχήματος εκτόξευσης είχε διαχωριστεί αλλά δεν κατάφερε να αναφλεγεί, και το Πάιονηρ 2 δεν κατάφερε να κατευθυνθεί στη σεληνιακή τροχιά του. Το διαστημόπλοιο πέτυχε μέγιστο υψόμετρο 1.550 χιλιομέτρων (960 μίλια) πριν ξαναμπεί στη γήινη ατμόσφαιρα πάνω από ΒΔ Αφρική. Μια μικρή ποσότητα δεδομένων που ελήφθησαν κατά τη σύντομη πτήση, δείχνει ότι η ισημερινή περιοχή γύρω από τη Γη έχει μεγαλύτερη ροή και μεγαλύτερη ακτινοβολία από ό,τι θεωρούσαν προηγουμένως και ότι η πυκνότητα των μικρομετεωριτών είναι μεγαλύτερη γύρω από τη Γη απ' ό,τι στο διάστημα.
Σπιζίδες

Οι σπιζίδες, γνωστοί και ως σπίζες, είναι γνωστά ωδικά πτηνά, τα οποία είναι κυρίως διαδεδομένα σε όλο το Βόρειο ημισφαίριο και ανήκουν στην οικογένεια Σπιζίδες. Η οικογένεια περιλαμβάνει πολλά γένη και είδη που απαντούν σχεδόν σε όλο τον κόσμο εκτός από την Αυστραλία. Ένα από τα πιο διαδεδομένα είδη είναι ο Φρυγίλλος ο άγαμος (Fringillia coelebs) κοινώς σπίνος, γνωστός και με τα ονόματα σπιγγάρι και τσόνης.
Το ράμφος του είναι κοντό, ισχυρό και χοντρό στη βάση του. Η διαμόρφωση αυτή του επιτρέπει να σπάζει τα σκληρά περιβλήματα των σπόρων που αποτελούν την τροφή του. Τα είδη της οικογένειας αυτής, ιδιαίτερα κατά την περίοδο της αναπαραγωγής, παρουσιάζουν φυλετικό διμορφισμό. Ορισμένα είδη της οικογένειας, όπως το καναρίνι κελαηδούν πολύ ωραία. Λέγεται ότι με το επίμονο κελάηδημά του μας προειδοποιεί για τον ερχομό του χιονιού. Θεωρείται χρήσιμο πουλί επειδή τρώει διάφορα έντομα από τα οποία κινδυνεύουν οι καλλιέργειες. Το τραγούδι του διαφέρει από περιοχή σε περιοχή και μπορεί να ακουστεί από το Φεβρουάριο έως το Σεπτέμβριο. Ένα άλλο κοινό είδος είναι ο ορόσπιζος (Fringilla montifringillia).

Τα μεγέθη τους δεν ξεπερνούν τα 23 εκατοστά. Διαθέτει κομψό παράστημα και όμορφο φτέρωμα με λαμπερά, εντυπωσιακά χρώματα. Η διαμόρφωση του φύλου είναι εμφανής. Τρέφεται με σπόρους, έντομα αλλά προτιμά και τα φρούτα και τα λαχανικά. Συνήθως σχηματίζει σμήνη με πουλιά του είδους του αλλά και μικτά. Κινείται με ευκολία είτε στο έδαφος για τροφή, είτε πετώντας. 

Αναπαράγεται συνήθως την άνοιξη και γεννά 2 φορές τον χρόνο 3 έως 5 αυγά. Χτίζει τη φωλιά του σε σημείο τέτοιο ώστε να μην είναι ορατή προς τους εχθρούς του. Οι φωλιές χτίζονται από τα μέσα Απριλίου έως και τον Ιούλιο. Δείχνει προτίμηση σε μέρη με φυλλοβόλα δένδρα, κωνοφόρα και μικτά δάση, σε πάρκα, σε χώρους στάθμευσης και σε κήπους για την αναπαραγωγή του.
Σινουχέ ο Αιγύπτιος

Το Σινουχέ ο Αιγύπτιος (Φινλανδικά: "Sinuhe egyptiläinen - Viisitoista kirjaa lääkäri Sinuhen elämästä n 1390-1335 eKr") είναι ιστορικό μυθιστόρημα του Φινλανδού συγγραφέα Μίκα Βαλτάρι, το οποίο πρωτοκυκλοφόρησε το 1945.
Ράσεν

Η Ράσεν (αγγλικά: Rushen, μανξ: Roisien) είναι μια από τις 6 περιφέρειες της νήσου του Μαν. Πρωτεύουσα είναι η Κάσλταουν (Castletown). Η Ράσεν βρίσκεται στο νότιο τμήμα της χώρας.
Ο Χοντρός και ο Λιγνός στα Κάτεργα

Ο Χοντρός και ο Λιγνός στα Κάτεργα (αγγλ. "Pardon Us") γνωστό και ως Οι Δύο Κατεργαρέοι (αγγλ. "Jailbirds") είναι αμερικάνικη κινηματογραφική κωμωδία του 1931 και η πρώτη κινηματογραφική ταινία μεγάλου μήκους με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ.
Χοντρός-Λιγνός στη Λεγεώνα των Ξένων

Το Χοντρός-Λιγνός στη Λεγεώνα των Ξένων (αγγλ. "The Flying Deuces"), γνωστό και ως Αεροπόροι στη Λεγεώνα (αγγλ. "Flying Aces") είναι αμερικάνικη κωμωδία κινηματογράφου του 1939 με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ).
Lincoln Blackwood

To Lincoln Blackwood ήταν ένα τεράστιων διαστάσεων πολυτελές pick-up αυτοκίνητο, που παρήχθη από την αμερικανική αυτοκινητοβιομηχανία Lincoln, από τον Αύγουστο του 2001 έως τον Δεκέμβριο του 2002. Συνολικά κατασκευάστηκαν μόλις 3.356 αντίτυπα σειράς Blackwood σε μόλις 16 μήνες παραγωγής, λόγω εξαιρετικά χαμηλής ζήτησης. Ως αποτέλεσμα, ήταν το μοντέλο με τον συντομότερο κύκλο παραγωγής στην ιστορία της Lincoln. Διατέθηκε μόνο σε δύο κράτη : στις ΗΠΑ για 1 μόνο σεζόν, του 2002, καθώς και στο Μεξικό για 2 σεζόν, του 2002 και του 2003. Αντιθέτως, στον Καναδά και σε όλες τις ηπείρους εκτός Βόρειας Αμερικής δεν πωλήθηκε ποτέ επίσημα.
Άντολφ Έρμαν

Ο Γιόχαν Πέτερ Άντολφ Έρμαν (γερμανικά: "Johann Peter Adolf Erman", 31 Οκτωβρίου 1854 - 26 Ιουνίου 1937) υπήρξε Γερμανός αιγυπτιολόγος.
Χέρμαν Γκράπο

Ο Χέρμαν Γκράπο (γερμανικά: "Hermann Grapow", 1 Σεπτεμβρίου 1885 - 24 Αυγούστου 1967) υπήρξε Γερμανός αιγυπτιολόγος.
Δήμος Παούλ

Ο Δήμος Παούλ (πορτογαλικά: Paul) είναι ένας δήμος του Πράσινου Ακρωτηρίου. Βρίσκεται στο Νησί Σάντο Αντάο. Έχει έκταση 54,26 τ.χλμ. και πληθυσμό 8.383 κατοίκων (2005). Πρωτεύουσα είναι η Βίλα ντας Πόμπας.
Νταρ ες Σαλάμ

Το Νταρ ες Σαλάμ, αλλιώς "Νταρ Ες Σαλάμ" ή, ορθότερα, "Νταρ ες Σαλάαμ" ή "Νταρ ες Σαλαάμ", (σουαχίλι:Dar es Salaam, αραβικά: دار السلام, Dār as-Salām,«ο Οίκος της ειρήνης ή το Λιμάνι της ειρήνης»), αλλιώς "Μζιζίμα" (Mzizima) είναι η πιο μεγάλη πόλη (2,5 εκατομμύρια κάτοικοι το 2003) της Τανζανίας και πρώην πρωτεύουσα της χώρας, (τωρινή πρωτεύουσα:Ντοντόμα). Αποτελεί σημαντικό οικονομικό κι εμπορικό κόμβο του Ινδικού ωκεανού.400px|right|thumb|Το Νταρ ες Σαλάμ, πριν πέσει η νύχτα

Ο πληθυσμός της πόλης αυξάνεται με ρυθμό 4,4% ετησίως. Το λιμάνι της πόλης αποτελεί το κυριότερο της Τανζανίας, λειτουργώντας διαμετακομιστικά σε εξαγωγές καφέ, βάμβακος και σισάλ (Sisal ["Agave sisalana"], ινώδης κάκτος για την παρασκευή σχοινιών). Οι τοπικές βιομηχανίες περιλαμβάνουν προϊόντα διατροφής, υφάσματα, τσιμέντο και φαρμακευτικά προϊόντα. Η πλειονότητα των κατοίκων ασπάζονται το μουσουλμανισμό. Ένας μεγάλος αριθμός μεταναστών προέρχεται από τη νότια Ασία.
Δήμος Πόρτο Νόβο

Ο Δήμος Πόρτο Νόβο (πορτογαλικά: Porto Novo) είναι ένας δήμος του Πράσινου Ακρωτηρίου. Βρίσκεται στο Νησί Σάντο Αντάο. Έχει έκταση 54,26 τ.χλμ. και πληθυσμό 18.335 κατοίκων (2005). Πρωτεύουσα είναι η Πόρτο Νόβο.
ΦΚ Λοριάν

<mapframe text="Τοποθεσία του Σταντ ντυ Μουστουάρ και του Εσπάς ΦΚΛ, εντός της πόλης του Λοριάν." latitude="47.75" longitude="-3.36" zoom="11" width="300" height="300">
"type": "FeatureCollection", "features": [
 { "type": "Feature", "geometry": { "type": "Point", "coordinates": [-3.369043, 47.748848] }, 
"properties": { "title": "Σταντ ντυ Μουστουάρ", "marker-color": "FF9900", "marker-symbol": "soccer", "marker-size":"medium", "description": ""} },
 { "type": "Feature", "geometry": { "type": "Point", "coordinates": [-3.4202349185943604, 47.71070726092635] }, 
"properties": { "title": "Εσπάς ΦΚΛ", "marker-color": "FF9900", "marker-symbol": "building","marker-size":"medium", "description": "" } }
}
</mapframe>
Η Φουτμπόλ Κλεμπ Λοριάν (βρετονικά: "Klub Football An Oriant", γαλλικά: "Football Club Lorient") πιο γνωστή ως ΦΚ Λοριάν ή απλώς Λοριάν είναι μια γαλλική ποδοσφαιρική ομάδα με έδρα την πόλη Λοριάν της Βρετάνης. Η ομάδα ιδρύθηκε το 1926 και αυτό τον καιρό αγωνίζεται στην Λιγκ 1, το κορυφαίο επίπεδο του γαλλικού ποδοσφαίρου. Η Λοριάν παίζει τα εντός έδρας παιχνίδια της στο Σταντ Ντυ Μουστουάρ που βρίσκεται εντός της πόλης. Η ομάδα έχει προπονητή τον Κριστιάν Γκουρκύφ (πατέρα του διεθνή Γάλλου ποδοσφαιριστή Γιοάν Γκουρκύφ) και αρχηγό τον τερματοφύλακα Φαμπιάν Ωντάρ. Ο Γκουρκύφ προηγουμένως αγωνιζόταν στη Λοριάν και αυτή είναι η τρίτη του θητεία στον πάγκο της ομάδας.

Η Λοριάν είχε ένα σχετικά ζοφερό εγχώριο παρελθόν πριν από το 1998 όταν και η ομάδα έκανε την πρώτη της εμφάνιση στη Λιγκ 1 την σεζόν 1998–99. Πριν από αυτό, η Λοριάν πέρασε το μεγαλύτερο μέρος της ιστορίας της ως μια ερασιτεχνική ομάδα. Η Λοριάν σημείωσε τη μεγαλύτερη επιτυχία της το 2002 όταν η ομάδα κατέκτησε το Κύπελλο Γαλλίας κερδίζοντας την Μπαστιά με 1–0 στον τελικό. Η Λοριάν δεν έχει κατακτήσει ποτέ την Λιγκ 1, αλλά έχει κατακτήσει την Νασιονάλ (Γ' Εθνική Γαλλίας) φτάνοντας σ'αυτή την επιτυχία το 1995. Τοπικά, η ομάδα έχει κατακτήσει πέντε φορές την Ντιβιζιόν Ντ'Ονέρ της Βρετάνης και έξι Κύπελλα Βρετάνης.

Η Λοριάν είναι πιο γνωστή ως μια "ομάδα-σκαλοπάτι" για αρκετούς τωρινούς διεθνείς ποδοσφαιριστές όπως ο Λοράν Κοσιελνί, ο Αντρέ-Πιέρ Ζινιάκ, ο Μικαέλ Κιανί, ο Κεβίν Γκαμεϊρό, ο Καρίμ Ζιανί, ο Μπακαρί Κονέ, και ο Σεϊντού Κεϊτά. Ο Γάλλος διεθνής Γιοάν Γκουρκύφ, γιος του Κριστιάν Γκουρκύφ, ξεκίνησε την καριέρα του στην ομάδα πριν μετακομίσει στην αντίπαλο του Ντέρμπι της Βρετάνης Ρεν. Τα τελευταία χρόνια η ομάδα έχει γίνει ιδιαίτερα γνωστή λόγω της προσπάθειάς της να παίζει θεαματικό ποδόσφαιρο και την μακρά εμπιστοσύνη της ομάδας προς τον προπονητή Κριστιάν Γκουρκύφ, έναν εξαιρετικά γνωστό σε θέματα τακτικής στη Γαλλία ανεξάρτητα από το γεγονός ότι είναι σχετικά άγνωστος εκτός συνόρων.
Δημήτριος Τρικλίνιος

Ο Δημήτριος Τρικλίνιος (1280-1340) ήταν σημαντικός λόγιος της Βυζαντινής Αυτοκρατορίας που γεννήθηκε και έζησε στη Θεσσαλονίκη, γνωστός για το σχολιασμό των έργων αρχαίων ελλήνων συγγραφέων (ήταν ο πρώτος που έγραψε σχόλια σε αρχαία κείμενα), αλλά και για αστρονομικό / αστρολογικό του σύγγραμμα. Θεωρείται ότι δίδασκε σε σχολή στη Θεσσαλονίκη. Σημαντικό έργο του ήταν επίσης η αντιγραφή σημαντικού αριθμού αρχαίων κειμένων και από τον ίδιο αλλά και πιθανότατα από μαθητές του - εργαστήριο αντιγραφής χειρογράφων.

Ήταν μαθητής του Μάξιμου Πλανούδη και του Θωμά του Μάγιστρου, καθώς και σύγχρονος του Μανουήλ Μοσχόπουλου
Ράζο

Το Νησί Ράζο (πορτογαλικά: Raso) είναι ένα ακατοίκητο νησί του Πράσινου Ακρωτηρίου. Βρίσκεται ανάμεσα στα νησιά Σάντα Λουσία και Μπράνκο. Ανήκει στον δήμο Σάο Βισέντε.
Μπράνκο

Το Νησί Μπράνκο (πορτογαλικά: "Branco" = λευκό) είναι ακατοίκητο νησί του Πράσινου Ακρωτηρίου. Βρίσκεται ανάμεσα στα νησιά Ράζο και Σάο Νικολάου. Ανήκει στον δήμο Σάο Βισέντε.
Α.Ο. Τριγλία Ραφήνας

O Aθλητικός Όμιλος Τριγλία Ραφήνας (Α.Ο. Τριγλία Ραφήνας) είναι ερασιτεχνικό ποδοσφαιρικό σωματείο που εδρεύει στη Ραφήνα, στην ανατολική Αττική. Προέκυψε το 1930 από την ένωση μικρών ανεπίσημων νεανικών ομάδων και αναγνωρίστηκε επίσημα στις 18 Φεβρουαρίου του 1931, που αποτελεί και επίσημο έτος ίδρυσης. Πρώτα χρώματα της ομάδας ήταν το κίτρινο και το μαύρο (χρώματα της βυζαντινής σημαίας) και σύμβολο το μπαρμπούνι (τρίγλι). Σήμερα, ο σύλλογος συνεχίζει να διατηρεί τα κιτρινόμαυρα, ενώ σύμβολό του είναι ο Δικέφαλος αετός. Έδρα της ομάδας αποτελεί το Δημοτικό Γήπεδο Ραφήνας «Παναγιώτης Σκούφος», όπου διεξάγει τους εντός έδρας αγώνες της. Η Τριγλια διαθέτει ισχυρές ακαδημιες με αριθμό πάνω από 160 αθλητών, μερικά από τα ταλέντα που εχει ανάδειξη ο σύλλογος είναι ο ΠΙΚΟΥΛΙΔΗΣ ΑΠΟΣΤΟΛΟΣ (ΑΠΟΛΛΩΝ ΣΜΥΡΝΗΣ) ΣΒΑΡΝΑΣ ΕΥΣΤΡΑΤΙΟΣ,(ΑΕΚ)ΒΑΣΙΛΗΣ ΜΑΝΤΖΗΣ (ΒΟΛΟΣ),Αυτήν την περίοδο βρίσκονται στην πρώτη ομάδα 15 ηγενείς ποδοσφαιριστές από τις ακαδημίες του συλλόγου.

Αυτό το διάστημα αγωνίζεται στην Α'Ερασιτεχνική κατηγορία Ε.Π.Σ.ΑΝΑ.
Μιντέλο

Η Μιντέλο (πορτογαλικά: Mindelo) είναι η δεύτερη μεγαλύτερη πόλη του Πράσινου Ακρωτηρίου μετά την πρωτεύουσα Πράια. Είναι η πρωτεύουσα του Δήμου Σάο Βισέντε. Έχει πληθυσμό 70.468 κατοίκων (2005).
Φουτούρα Βόλεϊ Μπούστο Αρζίτσιο

Η Φουτούρα Βόλεϊ Μπούστο Αρζίτσιο ή Γιαμαμάι Μπούστο Αρζίτσιο (ιταλικά: "Futura Volley Busto Arsizio" ή "Yamamay Busto Arsizio") είναι Ιταλικός επαγγελματικός γυναικείος σύλλογος της πετοσφαίρισης, με έδρα το Μπούστο Αρζίτσιο της επαρχίας του Βαρέζε, και αγωνίζεται στη Σέριε Α. 

Ιδρύθηκε ως Φοντατσιόνε ντέλα Παλαβόλο Τσισλάγκο το 1970 και μέχρι σήμερα έχει αλλάξει πολλές φορές ονομασία. Η ομάδα χορηγείται από τη Γιαμαμάι, μια ιταλική εταιρεία που παράγει εσώρουχα και μαγιό. Τη σημερινή της ονομασία την έχει από το 2007.

Η Φουτούρα την περίοδο 2011-12 κατέκτησε για πρώτη φορά στην ιστορία της το πρωτάθλημα της Σέριε Α καθώς και το Κύπελλο Ιταλίας κάνοντας έτσι το νταμπλ στην Ιταλία. Την ίδια περίοδο κατέκτησε και το CEV Καπ για δεύτερη φορά.
Aviva Stadium

Το «Στάδιο Αβίβα» (αγγλικά: Aviva Stadium, ιρλανδικά: Staid Aviva) είναι στάδιο για αγώνες ποδοσφαίρου και ράγκμπι στο Δουβλίνο. Πριν την ανοικοδόμηση έφερε το όνομα «Λάνσνταουν Ρόουντ» (αγγ. Lansdowne Road, ιρλ. Bóthar Lansdún). Αποτελεί έδρα της εθνικής Ιρλανδίας στο ράγκμπι, καθώς και της εθνικής Ιρλανδίας στο ποδόσφαιρο.
Οδοιπορικό του Μπορντό

Το Οδοιπορικό του Μπορντό (Itinerarium Bordeaux ή Itinerarium Burdigalensis) είναι καταγραφή προσκυνηματικού ταξιδιού στην Ιερουσαλήμ, ανώνυμου χριστιανού των αρχών του 4ου αιώνα μ.Χ.

Στα 333 ανώνυμος χριστιανός από το Μπορντό της Γαλλίας επισκεπτόμενος τα Ιεροσόλυμα, κατέγραφε πληροφορίες για τους τόπους από τους οποίους περνούσε. Στα τέλη Μαΐου του έτους εκείνου βρισκόταν στην Κωνσταντινούπολη και μετά, μέχρι τον Δεκέμβριο της ίδιας χρονιάς, στα Ιεροσόλυμα. Είναι γραμμένο στα λατινικά. Πρόσφατη απόπειρα προσδιορισμού του φύλου του συντάκτη και προσκυνητή, με βάση την επίσκεψη εκ μέρους του τοποθεσιών οι οποίες σχετίζονταν με γυναικεία πρόσωπα ειδικά, της Αγίας Γραφής, και επομένως πως είναι γυναίκα ο συντάκτης του οδοιπορικού, υπήρξε ανεπιτυχής.

Θεωρείται ως τo αρχαιότερο οδοιπορικό. Ένα μεγάλο μέρος του κειμένου αποτελείται από έναν κατάλογο σταθμών αλλαγής αλόγων και τόπων διανυκτέρευσης όπου αναφέρονται οι μεταξύ τους αποστάσεις, πράγμα που είναι πιο πολύ ενδιαφέρον για όσους μελετούν τα τοπωνύμια και το οδικό δίκτυο της Ρωμαϊκής Αυτοκρατορίας. Είναι πιθανόν να στηρίχθηκε σε παλιότερο γεωγραφικό υλικό που είχε χρησιμοποιηθεί από τις Ρωμαϊκές λεγεώνες. Η ενασχόλησή του με τις αποστάσεις που δίνονται σε ρωμαϊκά μίλια μπορεί να σημαίνει ότι ο συγγραφέας αποσκοπούσε σε κάποιον πρακτικό σκοπό: να δώσει χρήσιμες πληροφορίες σε μελλοντικούς οδοιπόρους θρησκευτικούς προσκυνητές. Όταν φτάνει στην Παλαιστίνη δίνει πιο πλούσιες πληροφορίες. Οι τοποθεσίες που αναφέρονται στην Παλαιά Διαθήκη πλεονάζουν σε σχέση με εκείνες της Καινής Διαθήκης κι ίσως είναι ένδειξη πως το χριστιανικό προσκυνηματικό ρεύμα ακολούθησε αντίστοιχο εβραϊκό.
Νησί Σαλ Ρέι

Το Νησί Σαλ Ρέι (πορτογαλικά: Sal Rei) είναι ένα ακατοίκητο νησί του Πράσινου Ακρωτηρίου. Βρίσκεται δυτικά του νησιού Μπόα Βίστα. Ανήκει στον δήμο Μπόα Βίστα.
Σαλ Ρέι

Η Σαλ Ρέι (πορτογαλικά: Sal Rei, "Βασιλιάς Αλατιού") είναι μια κωμόπολη του Πράσινου Ακρωτηρίου. Είναι η πρωτεύουσα του Δήμου Μπόα Βίστα. Έχει πληθυσμό 6.357 κατοίκων (2012).
Δήμος Μπόα Βίστα

Ο Δήμος Μπόα Βίστα (πορτογαλικά: Boa Vista) είναι ένας δήμος του Πράσινου Ακρωτηρίου. Βρίσκεται στο Νησί Μπόα Βίστα. Έχει έκταση 620 τ.χλμ. και πληθυσμό 6.233 κατοίκων (2005). Πρωτεύουσα είναι η Σαλ Ρέι.
Δήμος Ριμπέιρα Μπράβα

Ο Δήμος Ριμπέιρα Μπράβα (πορτογαλικά: Ribeira Brava) είναι ένας δήμος του Πράσινου Ακρωτηρίου. Βρίσκεται στο Νησί Σάο Νικολάου. Έχει έκταση 258 τ.χλμ. και πληθυσμό 13.664 κατοίκων (2005). Πρωτεύουσα είναι η Ριμπέιρα Μπράβα.
Chevrolet Corvette C4

Η τέταρτη γενιά της Chevrolet Corvette, γνωστή ως Chevrolet Corvette C4, παρουσιάστηκε επίσημα μέσα στο 1982, αλλά καθυστέρησε αρκετούς μήνες για να φτάσει στην αγορά, λόγω μεγάλου πλήθους σοβαρών κατασκευαστικών προβλημάτων των πρώτων αντιτύπων. Η μαζική παραγωγή της, τελικώς, ξεκίνησε στις 3 Ιανουαρίου 1983 και κυκλοφόρησε επίσημα σε όλες σχεδόν τις πολιτείες των ΗΠΑ μέσα στον Μάρτιο, με εξαίρεση την Καλιφόρνια, όπου έφτασε τον Απρίλιο. Διατηρήθηκε στην παραγωγή έως τις 20 Ιουνίου 1996, συμπληρώνοντας 13 έτη παραγωγής, και αντικαταστάθηκε τον Ιανουάριο του 1997 από την Chevrolet Corvette C5. Συνολικά κατασκευάστηκαν 358.180 αντίτυπα της Corvette C4, από τα οποία τα 74.651 ήταν καμπριολέ.
Η Έντιμος Κυρία και ο Χαρτοπαίκτης

Η Έντιμος Κυρία και ο Χαρτοπαίκτης (Πρωτότυπος Τίτλος McCabe & Mrs. Miller) είναι ταινία γουέστερν παραγωγής 1971 σε σκηνοθεσία Ρόμπερτ Όλτμαν και με πρωταγωνιστές τους Γουόρεν Μπίτι και Τζούλι Κρίστι. Ο Όλτμαν αποκάλεσε την ταινία του άντι-γουέστερν, καθώς ξεφεύγει από όλα τα στερεότυπα που χαρακτηρίζουν το είδος.
Ταρραφάλ ντε Σάο Νικολάου

Η Ταρραφάλ ντε Σάο Νικολάου (πορτογαλικά: Tarrafal de São Nicolau) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Ταρραφάλ ντε Σάο Νικολάου. Έχει πληθυσμό 3.712 κατοίκων (2012).
Μάχη του Περιθεωρίου

Η Μάχη του Περιθεωρίου έγινε στις 7 Ιουλίου 1345 μεταξύ των δυνάμεων του Μομιτζίλου ή Μομτζίλου, ενός ημιανεξάρτητου ηγέτη στα βουνά της Ροδόπης και των συνασπισμένων Βυζαντινών και Οθωμανικών δυνάμεων του Ιωάννη ΣΤ' Καντακουζηνού και του Ουμούρ Μπέη από το εμιράτο του Αϊδινίου. Οι δύο στρατοί συναντήθηκαν στα τείχη της πόλης Περιθεώριον, νοτιοανατολικά της Ξάνθης (δίπλα στο σημερινό χωριό Αμαξάδες) και η μάχη εξελίχθηκε σε νίκη των συνασπισμένων δυνάμεων και τον θάνατο του Μομιτζίλου στη μάχη. Μετά τη μάχη του Περιθεωρίου ο Ιωάννης Καντακουζηνός πρότεινε στη σύζυγο του Μομτζίλου είτε να παραμείνει στη «χώρα των Ρωμαίων», την Ξάνθεια, είτε να γυρίσει στη Μοισία (τη Βουλγαρία), όπου και τελικά επέστρεψε.
Δήμος Σαλ

Ο Δήμος Σαλ (πορτογαλικά: Sal) είναι ένας δήμος του Πράσινου Ακρωτηρίου. Βρίσκεται στο Νησί Σαλ. Έχει έκταση 216 τ.χλμ. και πληθυσμό 29.110 κατοίκων (2005). Πρωτεύουσα είναι η Εσπάργκος.
Νικολά Μπουαλώ

Ο Νικολά Μπουαλώ (Γαλλικά: "Nicolas Boileau-Despréaux", 1 Νοεμβρίου 1636 - 13 Μαρτίου 1711) ήταν Γάλλος ποιητής και κριτικός της λογοτεχνίας. Έγραψε την "Ποιητική Τέχνη", στην οποία εξέφρασε μια αισθητική διδασκαλία βασισμένη στη λατρεία της φύσης, της λογικής και στη μίμηση των αρχαίων. Έγραψε ακόμα και πολλές μελέτες για την τέχνη, τη μουσική, την ποίηση και μετέφρασε κλασικούς συγγραφείς. Ο Μπουαλώ αντιπροσωπεύει, μετά τον Πασκάλ, την εισβολή του αστικού πνεύματος στο λογοτεχνικό κόσμο του αιώνα του.
Αλέξανδρος Νικολούδης

Ο Αλέξανδρος Νικολούδης (Λέρος, 18 Μαρτίου 1874 - Αθήνα, 17 Νοεμβρίου 1944) ήταν Έλληνας αρχιτέκτονας και ακαδημαϊκός.

Ήταν ένας εκ των ιδρυτών της Σχολής Αρχιτεκτόνων στο Μετσόβιο Πολυτεχνείο. Υπήρξε από τις σημαντικότερες φυσιογνωμίες της ελληνικής αρχιτεκτονικής της μεσοπολεμικής περιόδου αφού στο πρόσωπό του συγκέντρωσε πολλές ιδιότητες ως τεχνικός σύμβουλος του κράτους, ως επαγγελματίας αρχιτέκτονας, ως καθηγητής, ως επιχειρηματίας ακόμη και ως πολιτικός. Στη μετάβαση από τον νεοκλασικισμό στο μοντερνισμό ο ρόλος του Νικολούδη υπήρξε καθοριστικός για τη φυσιογνωμία της Αθήνας.
Δήμος Πράια

Ο Δήμος Πράια (πορτογαλικά: Praia) είναι ένας δήμος του Πράσινου Ακρωτηρίου. Βρίσκεται στο Νησί Σαντιάγο. Έχει έκταση 258 τ.χλμ. και πληθυσμό 113.664 κατοίκων (2005). Πρωτεύουσα είναι η Πράια.